#### Výzva na predloženie ponuky

pre zákazku v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na služby podľa Prílohy č. 1 ZVO

1. **Identifikácia verejného obstarávateľa:**

**Názov:** Všeobecná zdravotná poisťovňa a.s. (ďalej len „VŠZP“)

**Sídlo:** Panónska cesta 2, Bratislava

**IČO:** 35 937 874

**Internetová stránka:** [www.vszp.sk](http://www.vszp.sk)

**Názov predmetu zákazky**: „Poskytovanie pracovnej zdravotnej služby.“

1. **Druh zákazky:** Služba.
2. **Spoločný slovník obstarávania** **(kód CPV):**

Hlavný: 85147000-1 Podnikové zdravotné služby

Vedľajšie: 75122000-7 Zdravotnícke služby verejnej správy

85140000-2 Rôzne zdravotnícke služby

1. **Stručný opis zákazky:**

Predmetom zákazky je poskytovanie pracovnej zdravotnej služby (ďalej len „PZS“) pre verejného obstarávateľa ako zamestnávateľa v jeho pracoviskách rozmiestnených na celom území SR pre všetkých jeho zamestnancov v súlade s ustanoveniami zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon o ochrane, podpore a rozvoji verejného zdravia“), vyhláškou MZ SR č. 208/2014 Z. z o podrobnostiach o rozsahu a náplní výkonu pracovnej zdravotnej služby, o zložení tímu odborníkov, ktorí ju vykonávajú, a o požiadavkách na ich odbornú spôsobilosť (ďalej len „vyhláška o podrobnostiach o rozsahu a náplní výkonu pracovnej zdravotnej služby, o zložení tímu odborníkov, ktorí ju vykonávajú, a o požiadavkách na ich odbornú spôsobilosť“) vyhláškou MZ SR č. 448/2007 Z. z. o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií v platnom znení, v súlade so zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ďalších súvisiacich platných právnych predpisov. Súčasťou predmetu zákazky je aj spracovanie, vedenie a aktualizácia dokumentácie k vykonávaným činnostiam. Bližšia špecifikácia predmetu zákazky je uvedená v  Prílohe č. 3 Rámcová dohoda na poskytnutie služby.

1. **Miesto dodania predmetu zákazky:** VŠZP a.s. vrátane jej pobočiek, po celej SR podľa prílohy zmluvy.
2. **Lehota viazanosti cenovej ponuky:** Lehota viazanosti ponúk je do 31.01.2022.

Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.

1. **Predpokladaná hodnota zákazky:** 150 563,84 EUR bez DPH
2. **Typ zmluvy:** rámcová dohoda na poskytnutie služby
3. **Trvanie zmluvy alebo lehota dodania:** Rámcová dohoda sa uzatvára na dobu určitú, a to na 24 mesiacov od nadobudnutia jej účinnosti, alebo do vyčerpania finančného limitu podľa čl. III bod 1 rámcovej dohody podľa toho, ktorá zo skutočností nastane skôr..
4. **Variantné riešenia:** Variantné riešenia sa nepripúšťajú.
5. **Jazyk ponuky:** Ponuky sa predkladajú v slovenskom jazyku, to neplatí pre ponuky, návrhy, doklady a dokumenty vyhotovené v českom jazyku.
6. **Kritériá na vyhodnotenie ponúk: Najnižšia cena -** Celková cena za predmet zákazky v EUR s DPH zaokrúhlená na dve desatinné miesta. Ponúknutá cena úspešného uchádzača zahŕňa všetky jeho náklady na realizáciu predmetu zákazky.
7. **Vyhodnotenie ponúk:** V zmysle § 117 ods. 1 účinného ZVO (hospodárnosť) sa vyhodnotenie ponúk z hľadiska splnenia požiadaviek na predmet zákazky uskutoční po vyhodnotení ponúk   
   na základe kritérií na vyhodnotenie ponúk, výhradne u uchádzača, ktorý sa umiestnil na prvom mieste v poradí. V prípade, ak ponuka uchádzača na 1. mieste v poradí nebude spĺňať požiadavky na predmet zákazky, verejný obstarávateľ pristúpi k vyhodnoteniu ponuky u uchádzača na 2. mieste v poradí. Verejný obstarávateľ vyhodnocuje splnenie podmienok účasti u uchádzača, ktorý sa po vyhodnotení ponúk umiestnil na 1. mieste v poradí.
8. **Financovanie predmetu zákazky:** Úspešnému uchádzačovi sa neposkytuje preddavok, splatnosť faktúry je 30 kalendárnych dní odo dňa jej doručenia verejnému obstarávateľovi.
9. **Podmienky účasti:**

Požadujeme, aby uchádzač/ záujemca predložil doklady preukazujúce splnenie podmienok účasti nasledovne:

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):

a) je oprávnený poskytovať službu – uchádzač preukazuje doloženým dokladom o oprávnení poskytovať službu, ktorá zodpovedá predmetu zákazky,

b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu - uchádzač preukazuje doloženým čestným vyhlásením.

1. **Lehota, miesto a spôsob predkladania ponúk:** **do 24. 05. 2021 do 09:00 hod.**

Ponuku je potrebné podať v elektronickej podobe prostredníctvom elektronického nástroja JOSEPHINE (ďalej len „EN JOSEPHINE) na webovej stránke <https://josephine.proebiz.com/sk/tender/12309/summary>.

Záujemca v EN JOSEPHINE vloží svoju cenovú ponuku do určeného formulára na príjem ponúk (Celková cena za predmet zákazky v EUR s DPH) a vloží ako prílohu nasledovné dokumenty:

1. Titulný list – základné údaje o uchádzačovi, kontaktná osoba.
2. Vyplnenú Prílohu č. 1 Výzvy - Návrh na plnenie kritéria (NPK) podpísanú štatutárnym zástupcom uchádzača alebo ním splnomocnenou osobou vo formáte PDF. V prípade splnomocnenej osoby verejný obstarávateľ požaduje úradne osvedčené plnomocenstvo.
3. Doklady na preukázanie splnenia podmienok účasti podľa bodu 15 tejto výzvy, vo formáte PDF.
4. Vyplnenú Prílohu č. 3 výzvy – Rámcová dohoda na poskytnutie služieb vrátane jej príloh podpísanú štatutárnym zástupcom uchádzača alebo ním splnomocnenou osobou vo formáte PDF, Prílohu č. 1,2,3,4 RD PZS vyplnenú aj vo formáte excel. V prípade splnomocnenej osoby verejný obstarávateľ požaduje úradne osvedčené plnomocenstvo vo formáte PDF.
5. **Osobitné podmienky plnenia rámcovej dohody**
6. Uchádzač v ponuke predloží kópiu platného poistného certifikátu na poistenie všeobecnej zodpovednosti za škodu, požaduje sa platnosť na celú účinnosť rámcovej dohody.
7. Uchádzač v ponuke predloží Čestné vyhlásenie, že jeho známy subdodávatelia (ak sú známy - uvedie ich v prílohe rámcovej dohody) spĺňajú podmienky účasti osobného postavenia v rozsahu, v akom bolo ich splnenie vyžadované od poskytovateľa a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. Podmienky pre zmenu subdodávateľa v priebehu plnenia predmetu zákazky sú uvedené v rámcovej dohode.
8. Uchádzač pred podpisom zmluvy doručí verejnému obstarávateľovi aktuálny Zoznam známych subdodávateľov, ktorý bude tvoriť prílohu č. 6 rámcovej dohody.
9. Poskytovateľ je pre riadne plnenie rámcovej dohody povinný počas doby platnosti rámcovej dohody zabezpečiť dostatočný počet zmluvných lekárov pre včasný výkon objednaných LPP v jednotlivých miestach plnenia, uvedených v prílohe č. 1 rámcovej dohody, minimálne však jedného zmluvného lekára pre výkon LPP v okrese každého miesta plnenia podľa prílohy č. 1 rámcovej dohody. Nesplnenie tejto požiadavky je dôvodom na odstúpenie od rámcovej dohody.
10. **Ostatné informácie:**

Ostatné informácie potrebné na vypracovanie ponuky sú uvedené v Prílohe č. 2 tejto Výzvy.

1. **Kontaktná osoba:** Oddelenie verejného obstarávania, Mgr. Kristína Latáková tel: 02/20824126

e-mail: kristina.latakova@vszp.sk

**PRÍLOHY :**

Príloha č. 1 Návrh na plnenie kritéria

Príloha č. 2 Ostatné informácie

Príloha č. 3 Rámcová dohoda na poskytnutie služby

---------------------------------

Mgr. Kristína Latáková